MISERABLES-V-WEB	Era jaça innocenta que se desnishe era adorabla seminudesa qu’a pòur d’era madeisha, eth blanc pè que se refúgie ena pantofla, era gòrja que se vele dauant d’un miralh, coma s’eth miralh auesse uelhs, era camisa que s’esdègue a pujar e a amagar es espatles ath mendre bronit d’un mòble que carrincle, o d’un car que passe, es cintes estacades, es crochets cordadi, es cordons estacadi, era estrementida deth hered e deth pudor, era espècia d’espant que hèn veir toti es movements, era inquietud lèu alada a on arren i a tà crànher, es fases successiues deth vestit tan beròies coma es brometes dera auròra; totes aguestes causes que non ei convenent descriuer-les, e ja ei pro solet d’indicar-les.